U jeku sportskih aktivnosti, krajem studenoga u bujskoj školskoj dvorani se održalo školsko natjecanje u rukometu.

Natjecanje je počelo u devet sati ujutro utakmicom u kojoj su snage odmjerili učenici naše škole i učenici bujske škole. Obje su ekipe tijekom utakmice bile na istoj razini, međutim u zadnjoj minuti bujski rukometaši zabili su gol i utakmica je završila pobjedom Buja od jedanaest naprema devet.

U susretu između umaške i bujske škole, Umag je nadigrao Buje i riješio utakmicu već u prvom poluvremenu. Novigradski rukometaši, iako uporni i s velikom željom za pobjedom, nisu iskoristili priliku za osvajanjem drugog mjesta. Izgubili su od fizički jačeg Umaga.

Igrom i trećim mjestom zadovoljni su učenici i voditeljica Marina Galić.

 Patrik Hačić, 7. razred